**Datum: 24.03.2025. SAOPŠTENJE ZA MEDIJE**

**Pobjednici Regionalnog App izazova su srednjoškolci iz Banjaluke, Novog Sada i Podgorice**

*U Podgorici održano regionalno takmičenje srednjoškolaca u programiranju koje 8. godinu zaredom organizuju Telekom Srbija, m:tel BiH i m:tel Crna Gora.*

Kompanije Telekom Srbija, m:tel BiH i m:tel Crna Gora, kao članice Telekom Srbija grupe, osmu godinu zaredom organizovale su takmičenje srednjoškolaca u izradi aplikacija, pod nazivom Regionalni app izazov, koji je ove godine održan u Podgorici.

Nakon državnih takmičenja, najboljih pet timova iz svake zemlje, svojim aplikacijama su se predstavile u finalu ovog renomiranog programerskog takmičenja. Stručni žiri, koji su činili IT eksperti iz sve tri članice Telekom Srbija grupe, donijeli su odluku da najbolje aplikacije dolaze iz Banjaluke, Novog Sada i Podgorice. U pitanju su: tim „Velocity“ iz Gimnazije Banjaluka, sa aplikacijom „Turistico“, tim „Team Share“ Gimnazije „Jovan Jovanović Zmaj“ iz Novog Sada sa aplikacijom „Learn&Share“, te tim „Brain Labs“ iz Srednje Elektro-tehničke škole „Vaso Aligrudić“ iz Podgorice sa aplikacijom „NeuroLens“. Specijalna nagrada za inovativnost „Snaga inovacije – Igor Osmokrović“, ove godine je otišla u kreativne ruke „Gimnazijalke“, gimnazije „Slobodan Škerović“ iz Podgorice za aplikaciju „Motorigrarija“.

Tri najbolja tima iz tri države, zajedno sa svojim mentorima, imaće priliku da otputuju na nagradno putovanje na neku od prestižnih evropskih IT konferencija. Autori aplikacije koju je žiri proglasio za najinovativniju i njihov mentor dobili su vrijedne nagrade u vidu mobilnih telefona Samsung Galaxy S24 Ultra.

Nagrade su uručili Dušan Radusinović, direktor Sektora za strategiju i rizike m:tel-a Crna Gora, Davor Sakač, direktor TS Ventures fonda, te Stefan Ličina, šef Službe za odnose s javnošću kompanije m:tel, koji je ovom prilikom rekao: „Regionalni app izazov je dokaz da inovacije, kreativnost i znanje nemaju granica i da mladi ljudi iz naše regije mogu da kreiraju tehnološka rješenja koja mijenjaju svijet. Kao kompanija koja ulaže u digitalnu budućnost, m:tel snažno podržava ovakve inicijative jer vjerujemo da je upravo u mladim talentima ključ razvoja IT industrije”.

Čitav tim zaposlenih Telekom Srbija grupe iz sve tri države, koji posvećeno radi na projektu, izrazio je zadovoljstvo rastom interesa mladih ljudi za programiranje i nastavkom ove lijepe i uspješne priče koja inspiriše mlade talente da izaberu put uspjeha u sferi digitalne budućnosti.

Nikola Marčeta, član pobjedničkog tima iz Gimnazije Banjaluka, u ime cijelog tima „Velocity“ naglasio je da je cijeli tim veoma uzbuđen zbog pobjede, te da im je drago da je žiri prepoznao njihov trud, rad i posvećenost. „Radujemo se predstojećem putu, kao i prilici za sticanje novih znanja. Željeli bismo da se zahvalimo m:tel-u na organizaciji takmičenja, svojoj školi, direktoru i mentoru na pomoći i inspiraciji“, naglasio je Nikola.

Pored šanse da rade na sebi individualno ali i u timu, i da upoznaju proces kreiranja aplikacija od početne ideje do gotovog proizvoda spremnog da ugleda tršište, Regionalni app izazov pruža dragocjenu priliku učenicima da se druže sa vršnjacima iz regiona tokom trodnevnih aktivnosti koje organizuje zemlja domaćin, ali i da čuju predavanja nekih od velikih imena iz svijeta digitalne zajednice.

Ovo takmičenje, jedno je u nizu društveno odgovornih razvojnih projekata koje m:tel sprovodi u BiH, kako bi omogućila kreiranje idealnog ambijenta za produkciju ideja, te podržala mlade ljude na njihovom putu profesionalnog razvoja.

Ključne riječi: m:tel, Regionalno app takmičenje, Podgorica

Izvor fotografija: m:tel PR